Сессиялий хъунмур масъалану бия 2021-2023 шиннардийнсса бюджет кьамул баву\nАвтор: ilchi · 29.11.2020\nНоябрьданул 26-нний хьунни ДР-лул Халкьуннал Мажлисрал 51-мур (ноябрьданул) сессия. Му бачин бувну ия парламентрал Председатель Хизри Шихсаидов.\nСессиялий гьуртту хьунни ДР-лул ХIукуматрал Председательнал буржру чIумуйсса бартбигьлагьима АьбдулпаттахI Амирханов.\nСессиялий ххал бигьлагьи­сса масъаларттавасса хъунмур бия «Дагъусттан Республикалул 2021 шинайнсса ва пландалийсса 2022- 2023 шиннардийнсса бюджетир­ттал хIакъираву» тIисса ДР-лул закондалул проектралмур.\nПроектрал гьануми ккаккиярттая бувсунни финансирттал министр Юнус Сяъдуллаевлул. Мунал тIимунийну, аьмсса доходру хьунтIий дур 134 092 504 азарда къуруш, 112,6 % гьашинумур бюджетралнияр ххишаласса.\nРеспубликалул бюджетраватусса аьмсса харжлугъру ккаккан дурну дур 137 328 645,9 азарда къуруш. Диялну дакъами хъанай дур 3 236 141,3 азарда къуруш.\nМува масъалалул хIакъираву ихтилатру бунни цайминналгу.\nСессиялий ххал бивгьунни цаймигу масъалартту.\nЩархъавугу ххуйсса интернет дикIан аьркинссар\nСледующая публикация Медициналул ва социал кумаграл центр\nПредыдущая публикация Миннацу Дагестана исполнилось 30 лет